[{"text_idx": "#000000", "text": "Mae gwaith Firelei Ba\u0301ez yn cael ei arddangos yn Amgueddfa Genedlaethol Caerdydd. Cliciwch yma i gynllunio'ch ymweliad\nCliciwch yma i gael taith dywysedig o fideo o amgylch arddangosfa'r artist"}, {"text_idx": "#000001", "text": "Mae gwaith trawiadol Firelei Ba\u0301ez yn ailwampio testunau a delweddau sydd wedi\u2019u cloddio o naratifau eang y diaspora wrth fynd i\u2019r afael a\u0302 chwestiynau sy\u2019n ymwneud a\u0302 hunaniaeth ddiwylliannol ac ymfudo i edrych ar bosibiliadau newydd i\u2019r dyfodol. Mae ei phaentiadau hynod, lliwgar a manwl, sydd weithiau wedi\u2019u cyfuno\u2019n osodweithiau cerfluniol mawr, yn dwyn at ei gilydd fapiau trefedigaethol dan orchudd ciwiau gweledol symbolaidd sy\u2019n ymestyn o decstiliau a gorchuddion waliau moethus gyda motiffau blodeuog o\u2019r oes drefedigaethol i batrymau caligraffig, gweadau gwallt, penwisgoedd pluog a gemwaith gleiniog. Yn aml yn cynnwys protagonyddion benywaidd cryfion, mae ei gweithiau\u2019n ymgorffori ieithoedd gweledol mytholeg a hanesion y Carabi\u0302 ochr yn ochr a\u0302\u2019r rheini a geir mewn ffuglen a ffantasi wyddonol i ddarlunio hunaniaethau fel pethau ansefydlog a straeon a etifeddir fel rhai sy\u2019n esblygu o hyd tuag at fydoedd a chyflyrau bodolaeth dychmygol a newydd."}, {"text_idx": "#000003", "text": "Yn nodweddiadol o waith Ba\u0301ez, mae Untitled (A Map of the British Empire in America) ac Untitled (City Incinerator \u2018B\u2019) sy\u2019n cynnwys dadleuwyr benywaidd cryf, sy\u2019n bresennol yn weledol drwy gorff ac addurniadau. I\u2019w gweld mewn sawl ffurf, gan adlewyrchu natur fythol newidiol y bod, mae\u2019r ddau lun yn dangos Ciguapa, ffigur benywaidd mytholegol sy\u2019n byw ar y mynydd ac yn y goedwig o le\u0302n gwerin Gweriniaeth Dominica."}, {"text_idx": "#000004", "text": "Er bod gan Untitled (A Map of the British Empire in America) ran o fap atlas o\u2019r enw \u201cA Map of the British Empire in America with the French and Spanish Settlements adjacent thereto\u201d, a gyhoeddwyd yn Llundain ym 1733 \u2014 yr unig dir a ddangosir ar y rhan hon o\u2019r Iwerydd yw Bermuda \u2014 mae gweithiau eraill a gyflwynir yn defnyddio tir gwahanol. Mae Untitled (Marine Hospital) a Untitled (City Incinerator \u2018B\u2019) yn dangos safleoedd a\u0302 dylanwadau diwylliannol mawr o atgynhyrchiadau archifol o ddiagramau pensaerni\u0308ol a gomisiynwyd gan WPA gyda \u201cSome Data in Regard to Foundations in New Orleans and Vicinity\u201d wedi\u2019i nodi fel ffynhonnell o 1937. Yn yr un modd, mae the soft afternoon air as you hold us all in a single death (To breathe full and Free: a declaration, a re-visioning, a correction) yn ymgorffori gwahanol diroedd a dynnwyd o fapiau hanesyddol a diagramau o gyfnodau gwladychol gan gynnwys rhai sy\u2019n disgrifio Caerdydd, ei phorthladd a mecanweithiau masnach hanesyddol."}, {"text_idx": "#000005", "text": "Please click images to enlarge"}]